Елбасан
Елбасан или Конюх () е град в централните части на Албания.

География 
Градът е разположен по поречието на река Шкумбини. Административен център на област Елбасан. Транспортен възел. Черна металургия, дървообработване. Център на селскостопански район. Градът е сред най-големите в страната с население от около 120 000 души към 2003 година.

История 

Градът възниква през I век под името Скампа. Началото на днешния Елбасан е поставено през 1466 година от османския султан Мехмед II. В български и сръбски извори от XV век и насетне новооснованият град е известен и под името Конюх, както и Нови град, а в гръцки – Неокастро. В Елбасан са преселени жители от други области, включително и българи. Началото на българската колония, просъществувала повече от 200 години, е поставено през 1466 – 1467 г. от 15 семейства от Скопие. Днес в Елбасан, живеят около 12 000 българи, преселници от областта Голо бърдо.

През лятото на 1466 година е изградена крепостта на Елбасан, а на следващата – 1467 година градът е подложен на неуспешна обсада от Скендербег.

Личности 
Родени в Елбасан
   Муртеза Пеза (1919 – 1981) – югославски партизанин и албански писател
  Даниел Годели (1992) – щангист

Вижте също 
 Манастир „Свети Иван Владимир“

Бележки